अमेरिका में आईएसआई का कश्मीरी लॉबिस्ट गिरफ्तार  
अमेरिका में आईएसआई के दो एजेंटों के खिलाफ कश्मीर मामले में लॉबिंग के लिए गैर-कानूनी तरीके से पैसा लगाने का मामला दर्ज किया गया है।
अमेरिका में पाकिस्तानी खुफियां एजेंसी आईएसआई के दो एजेंटों के खिलाफ कश्मीर मामले में लॉबिंग के लिए गैर-कानूनी तरीके से पैसा लगाने का मामला दर्ज किया गया है। सैयद गुलाम नबी फ़ई और ज़हीर अहमद नाम के इन दो एजेंटों पर आरोप है कि उन्होंने कश्मीरी आंदोलन के लिए अमेरिका में समर्थन जुटाने की खातिर गैर-कानूनी तरीके से लाखों डॉलर लगाए।   अमेरिका की संघीय जांच एजेंसी एफबीआई ने एक लिखित बयान में कहा है कि जो विदेशी सरकारें गैर पंजीकृत एजेंटों के ज़रिए लॉबिंग करने की कोशिश करती हैं वो अमेरिका की राष्ट्रीय सुरक्षा को खतरे में डालती हैं। अमेरिकी नागरिक फई को तो गिरफ्तार करके जेल भेज दिया गया है लेकिन माना जा रहा है कि जहीर अहमद इस समय पाकिस्तान में है।